|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **СТРУКА (назив):** | | | **СВЕ СТРУКЕ** | | | | | | | |
| **Занимање (назив):** | | | **СВА ЗАНИМАЊА** | | | | | | | |
| **Предмет (назив):** | | | **ЊЕМАЧКИ ЈЕЗИК - ПРВА ГОДИНА УЧЕЊА** | | | | | | | |
| **Опис (предмета):** | | | **Oпшти** | | | | | | | |
| **Модул (наслов):** | | | ***ICH UND DIE ANDEREN*** | | | | | | | |
| **Датум:** | **август, 2020. године** | | | **Шифра:** | |  | | | **Редни број: 01** |  |
| **Сврха** | | | | | | | | | | |
| Овај модул има за сврху дати ученицима практичне вјештине комуникације на страном језику на тему *Ja и други*:   * читање и слушање са разумијевањем - способност да се разумије главна идеја или информација из текста, * способност усменог и писменог изражавања мишљења и ставова на страном језику. | | | | | | | | | | |
| **Специјални захтјеви / Предуслови** | | | | | | | | | | |
| / | | | | | | | | | | |
| **Циљеви** | | | | | | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем специфичности култура других народа. * Развијати интересовање за коришћење страног језика у струци. * Развијати позитивну радну етику и способности за тимски рад. * Развијати дух толеранције, хуманизма и основних етичких принципа. * Разумијевање значаја правилне примјене фонетских, морфолошких и синтаксичких знања у језику. * Развијати усмену и писмену комуникативну компетенцију. | | | | | | | | | | |
| **Теме** | | | | | | | | | | |
| ● **Sich vorstellen**  **● Schule**  **● Familie**  **● Essen und Trinken** | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | | **Вјештине** | | **Личне компетенције** |
| **Ученик је способан да:** | | | | | |
| **Sich vorstellen** | | **Усмено и писмено изражавање**   * се поздрави, * именује градове, државе и језике, * разумије визит-карте, * личним подацима попуни формулар за пријаву, * словка, * броји од 0-20, * именује неког или нешто, * представи себе и друге, * препозна интернационализме. | | | **СЛУШАЊЕ**   * разумије и исправно реагује нa једноставне упуте и наредбе на њемачком језику у свакодневној комуникацији, * повезује визуелни и аудио садржај, * глобално разумије кратке текстове познате тематике.   **ГОВОР**   * учествује у симулацијама једноставних и свакодневних дијалошких ситуација, * поставља краткa питања у оквиру познатих језичких структура и тематских садржаја и реагује на њих, * именује предмете и особе из своје околине, * репродукује дијалоге, * изговара специфичне гласове њемачкога језика у ријечима, * приликом ступања у контакт води кратке тематске разговоре, * изрази допадање или недопадање, * искаже захвалност, молбу и извињење.   **ЧИТАЊЕ**   * глобално и селективно разумије краће текстове познате тематике, * самостално гласно чита, * уочава различите врсте текстова, * правилно употребљава реченичне интонације.   **ПИСАЊЕ**   * испуњава образац личним подацима, * допуњује текст ријечима према визуелном или аудио материјалу, * пише краће саставе уз предложени модел структура (нпр. натукнице и питања). | | * комуницира усмено и писано, * учествује у тимском раду и оспособљавава се за рјешавање проблема, * упозна културу народа чији језик се изучава, * разумије и поштује друге културе, * развија мотивацију за учење језика и задовољство у учењу, * развија самопоуздање и самопоштивање, * развија самосталност и креативност, * развија тимски дух, * самостално користи различите изворе за учење, * овладава различитим методама и стратегијама учења типичне за учење језика, као што је разумијевање смисла из контекста, * користи одговарајућу информациону технологију код учења језика, * критички мисли и закључује. | На почетку сваког часа наставник треба да има јасну представу о томе шта ученици треба да знају на крају часа, a шта нису знали прије почетка часа. На основу тога наставник треба да испланира час и осмисли активности које ће водити ка остварењу зацртаног циља.  У првом плану треба да стоје активности које развијаjу комуникативне компетенције код ученика.  **Рецептивне вјештине**  *Hören* и *Lesen* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на њемачком језику. Симулирати на часу што реалније свакодневне ситуације у којима ће ученици имати прилику да говоре њемачки језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију.  Створити опуштену атмосферу на часу, ослободити ученике страха од прављења грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као циљу (продукција властитог текста). Ученицима понудити довољно примјера како би научили форму различитих врста текстова (писмо – формално и неформално, имејл, смс-порука, позивница, формулар и сл.).  Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат.  Приликом објашњавања непознатих ријечи користити разне технике семантизације.  Превођење на матерњи језик треба да буде посљедња могућност. Нове ријечи треба употријебити гдје год је могуће комбинујући их са већ познатим ријечима, односно конструкцијама.  **Граматика**  Рад на граматици треба да буде саставни дио наставе њемачког језика, али никако да заузима централно мјесто у тој настави. Граматика не смије да буде сама себи циљ, она треба да буде средство ка циљу, правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе** треба да буду разноврсне, да се крећу од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних.  У настави користити картице (у боји), слике, цртеже, постере, креде или маркере у боји, паное на чијој изради могу учествовати и ученици. У наставу уводити и техничка средства (дигиталне медије), што стимулативно може дјеловати на рад ученика. За увјежбавање неких језичких структура треба користити и игре.  Што је више могуће примјењивати мјешовити (комбиновани) модел наставе или blended learning, гдје се комбинују класични видови образовања, тј. традиционалне методе које се користе у учионици са напредним образовним концептима, који подразумијевају примјену онлајн дигиталних медија.  У току наставе потребно је примјењивати разне облике рада као што су: рад у пару, групни рад, индивидуални рад, пленум те према потреби фронтална настава. | | |
| **Schule** | | **Усмено и писмено изражавање**   * именује дане у седмици, мјесеце и годишња доба, * именује школски прибор и предмете, * именује боје, * опише свој распоред часова, * опише школске просторије, * опише активности у школи, * опише оцјене. | | |
| **Familie** | | **Усмено и писмено изражавање**   * наведе чланове уже и шире породице и њихова занимања, * тражи и даје информације о члановима породице, * представи чланове своје уже и шире породице, * наведе брачно стање појединих чланова породице, доб, број браће/сестара, адреса, број телефона, * опише изглед неких чланова породице, * броји од 21, * примјењује описне придјеве у предикативној употреби, * наведе гдје живи породица – кућа или стан, као и да наведе просторије. | | |
| **Essen und Trinken** | | **Усмено и писмено изражавање**   * именује намирнице, * именује прибор за јело, * примјењује описне придјеве у предикативној употреби, * пита за цијену намирница, * каже шта воли или не воли јести и пити, * наручи јело/пиће у ресторану. | | |
| **Интеграција** | | | | | | | | | | |
| Интеграција са општеобразовним и стручним предметима који се изучавају у првом разреду. | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература; * Звучни и визуелни записи, интернет... | | | | | | | | | | |
| **Оцјењивање** | | | | | | | | | | |
| Оцјењивање се врши у  складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |