|  |  |  |  |  |  |
| --- | --- | --- | --- | --- | --- |
| **СТРУКА (назив):** | | **СВЕ СТРУКЕ** | | | |
| **Занимање (назив):** | | **СВА ЗАНИМАЊА** | | | |
| **Предмет (назив):** | | **ЊЕМАЧКИ ЈЕЗИК - ТРЕЋА ГОДИНА УЧЕЊА** | | | |
| **Опис (предмета):** | | Општеобразовни | | | |
| **Модул (наслов):** | | **MUSIKALISCH, DIGITAL, MOBIL** | | | |
| **Датум:** | Мај **2022. године** | | **Шифра:** |  | **Редни број:**  **06** |
| **Сврха** | | | | | |
| Овај модул има за сврху дати ученицима практичне вјештине комуникације на страном језику на тему *Musikalisch, digital, mobil*:   * читање и слушање са разумијевањем - способност да се разумије главна идеја или информација из текста, * способност усменог и писменог изражавања мишљења и ставова на страном језику, * способност изражавања основних појмова језика струке на страном језику. | | | | | |
| **Специјални захтјеви / Предуслови** | | | | | |
| Основне комуникацијске вјештине на њемачком језику дефинисане у претходних пет модула. | | | | | |
| **Циљеви** | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем специфичности култура других народа. * Развијати интересовање за кориштење страног језика у струци. * Развијати позитивну радну етику и способности за тимски рад. * Развијати дух толеранције, хуманизма и основних етичких принципа. * Истицати значај правилне примјене фонетских, морфолошких и синтаксичких знања у језику. * Развијати усмену и писмену комуникативну компетенцију | | | | | |
| **Теме** | | | | | |
| * **Musik** * **Мedien** * **Оrientierung** * **Fachthema** | | | | | |

|  |  |  |  |  |
| --- | --- | --- | --- | --- |
| **Тема** | **Исходи учења** | | | **Смјернице за наставнике** |
| **Знања** | **Вјештине** | **Личне компетенције** |
| **Ученик је способан да:** | | |
| **Musik** | * наведе врсте и називе музичких инструмената * наведе врсте музике и њихове основне, карактеристике (опише ритам, мелодију, вокале), * објасни које емоције музика код њега изазива * састави и у одјељењу проведе анкету/интервју о омиљеној врсти музике, * учествује у разговору о музици (о музичким афинитетима, групама, пјевачима, о повезаности музике и расположења - ситуацијама у којима слуша одређену врсту музике) и изрази слагање/неслагање са саговорницима, * се (на интернету) самостално информише о музици популарној међу младима на њемачком говорном подручју, * након слушања уз аудио снимак и текст отпјева пјесму на њемачком језику (караоке), * уз помоћ рјечника преведе са њемачког језика једну строфу пјесме, трудећи се да сачува смисао и пронађе одговарајућу риму, * дискутује о теми, ликовима, радњи пјесме, * састави кратку рецензију о пјесми или извођачу, * се писмом обрати извођачу пјесме, * напише састав користећи реченице из пјесме, * на једноставан начин изложи основне информације о омиљеном пјевачу/групи и његовој музици (теме и врста музике). | **СЛУШАЊЕ**   * разумије и исправно реагује на упуте, обавјештења и наредбе на њемачком језику у свакодневној комуникацији, * разумије фразе и дијалоге из области од непосредног значаја, * повезује визуелни и аудио садржај, * глобално или селективно разумије текстове познате тематике који се односе на непосредно окружење.   **ГОВОР**   * учествује у симулацијама свакодневних дијалошких ситуација у школи (на радном мјесту) као и у слободно вријеме, * учтиво поставља питања у оквиру познатих језичких структура и тематских садржаја и реагује на њих, * учтиво формулише молбе и реагује на њих, * повезује елементе приче помоћу слика или дијелова текста, * описује и образлаже ситуације и * свакодневне догађаје, * описује послове и радне задатке у оквиру занимања за које се школује, * репродукује и учествује у тематским дијалозима, * води телефонске разговоре како би испланирао и договорио одређени термин или га отказао, односно одложио, * изражава допадање или недопадање, слагање или неслагање, љутњу, задовољство, одушевљење, захвалност, * искаже молбу или извињење, * замоли за савјет, помоћ, објашњење, * понуди помоћ и савјет.   **ЧИТАЊЕ**   * глобално, селективно и детаљно разумије текстове познате тематике и личне мејлове, * разумије информације у текстовима у којима се износе чињенице о земљама њемачког говорног подручја, * правилно употребљава реченичне интонације, * чита и разумије једноставније текстове из области од непосредног значаја (области струке).   **ПИСАЊЕ**   * састави анкету, * припреми интервју, * опише једноставну пословну процедуру, * опише послове и радне задатке занимања за које се школује, * допуњује текст ријечима према визуелном или аудио материјалу или без материјала, * допуњује дијелове текста који недостају, * пише натукнице и биљешке на основу прочитаног текста, * пише саставе уз предложени модел структура (нпр. натукнице и питања), * размјењује мејлове и поруке како би се добиле додатне жељене информације, * креативно писање (нпр. писање новога краја приче, дијела приче који недостаје и сл.). | * комуницира усмено и писмено, * учествује у тимском раду и оспособљава се за рјешавање проблема, * упознаје културу народа чији језик изучава, * разумије и поштује друге културе, * развија мотивацију за учење језика и задовољство у учењу, * развија самопоуздање и самопоштивање, * развија самосталност и креативност, * развија тимски дух, * самостално користи различите изворе за учење, * овладава различитим методама и стратегијама учења типичним за учење језика, као што је разумијевање смисла из контекста, * користи одговарајућу информациону технологију код учења језика, * критички мисли и закључује. | На почетку сваког часа наставник треба да има јасну представу о томе шта ученици треба да знају на крају часа, a шта нису знали прије почетка часа. Наставник планира очекиване исходе часа у складу са знањем којим ученици располажу до тог часа. На основу тога наставник треба да испланира час и осмисли активности које ће водити ка остварењу зацртаног циља.  У првом плану треба да стоје активности које развијаjу комуникативне компетенције код ученика.  **Рецептивне вјештине**  *Hören* и *Lesen* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на њемачком језику. Симулирати на часу што реалније свакодневне ситуације у којима ће ученици имати прилику да говоре њемачки језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију.  Створити опуштену атмосферу на часу, слободити ученике страха од прављења грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као циљу (продукција властитог  текста). Ученицима понудити довољно примјера како би научили форму различитих врста текстова (писмо – формално и неформално, имејл, смс-порука, позивница, формулар и сл.).  Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат.  Приликом објашњавања непознатих ријечи користити разне технике семантизације.  Превођење на матерњи језик треба да буде посљедња могућност. Нове ријечи треба употријебити гдје год је могуће комбинујући их са већ познатим ријечима, односно конструкцијама те инсистирати на њиховом понављању ради што лакшег и бржег усвајања.  **Граматика**  Рад на граматици треба да буде саставни дио наставе њемачког језика, али никако да заузима централно мјесто у тој настави.  Граматика не смије да буде сама себи циљ, она треба да буде средство ка циљу, правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно смислено и примјенљиво увјежбавати граматичке структуре.  **Вјежбе** треба да буду разноврсне, од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних.  У настави користити картице (у боји), слике, цртеже, постере, креде или маркере у боји, паное на чијој изради могу учествовати и ученици. У наставу уводити и техничка средства (дигиталне медије), што стимулативно може дјеловати на рад ученика. За увјежбавање неких језичких структура треба користити и игре.  Што је више могуће примјењивати мјешовити модел наставе или *blended* *learning*, гдје се комбинују класични видови образовања, тј. традиционалне методе које се користе у учионици са напредним образовним концептима, који подразумијевају примјену онлајн дигиталних медија.    У току наставе потребно је примјењивати разне облике рада као што су: рад у пару, групни рад, индивидуални рад, према потреби фронтална настава, пленум. |
| **Medien** | * наведе које медије најчешће користи и образложи зашто их /у коју сврху/ користи, * упореди медије који се данас највише користе са медијима који су се користили раније, * наведе које медије користе његови другови/ другарице, а које чланови његове породице и објасни сличности/разлике, * -образложи предности/ недостатке највише кориштених медија данас, * да савјет/приједлог за кориштење медија по његовом избору и образложи исти, * наведе медије који му највише помажу у учењу и објасни како их користи, * напише мејл пријатељу/ пријатељици из иностранства о свом омиљеном медију (предностима/недостацима), * примјењује вокабулар којим може детаљније описати различите врсте медија и намјену истих, * изрази разумијевање за различита интересовања везано за медије, * упореди интересовања своје генерације са интересовањима старијих генерација (нпр. својих родитеља) у вези са различитим врстама медија, * осмисли и направи приједлог садржаја школског часописа, * -направи кратки видео-клип о предностима одређеног медија по избору. |
| **Orientierung** | * именује знаменитости и установе у граду, * именује превозна средства, * пита за пут, * разумије једноставно објашњење, * објасни гдје се нешто налази, * тумачи план града, * замоли неког за помоћ, * исправно употријеби приједлоге за мјесто са дативом у реченици, * формулише љубазно питање/молбу, * захвали се и реагује на захваљивање. |
| **Fachthema** | * усвоји и примјењује одређени вокабулар и грамaтику у вези са стручном темом, * опише појмове уско везане за стручну тему, * закаже/откаже/одгоди термин мејлом уз кратко образложење, * води службени телефонски разговор, * у складу са струком формулише службени допис. |
| **Интеграција** | | | | |
| Интеграција са општеобразовним и стручним предметима који се изучавају у трећем разреду. | | | | |
| **Извори** | | | | |
| * Уџбеник одобрен од стране Министарства просвјете и културе Републике Српске, * Стручна и теоријска литература, * Звучни и визуелни записи, интернет и сл. | | | | |
| **Оцјењивање** | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | |