|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **СТРУКА (назив):** | | | **СВЕ СТРУКЕ** | | | | | | | |
| **Занимање (назив):** | | | **СВА ЗАНИМАЊА** | | | | | | | |
| **Предмет (назив):** | | | **ЊЕМАЧКИ ЈЕЗИК - ПРВА ГОДИНА УЧЕЊА** | | | | | | | |
| **Опис (предмета):** | | | Општи | | | | | | | |
| **Модул (наслов):** | | | ***ICH UND MEINE WELT*** | | | | | | | |
| **Датум:** | **август, 2020. године** | | | **Шифра:** | |  | | | **Редни број: 02** |  |
| **Сврха** | | | | | | | | | | |
| Овај модул има за сврху дати ученицима практичне вјештине комуникације на страном језику на тему *Ja и мој свијет*:   * читање и слушање са разумијевањем - способност да се разумије главна идеја или информација из текста, * способност усменог и писменог изражавања мишљења и ставова на страном језику. | | | | | | | | | | |
| **Специјални захтјеви / Предуслови** | | | | | | | | | | |
| Основне комуникацијске вјештине на њемачком језику дефинисане модулом 01. | | | | | | | | | | |
| **Циљеви** | | | | | | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем специфичности култура других народа. * Развијати интересовање за коришћење страног језика у струци. * Развијати позитивну радну етику и способности за тимски рад. * Развијати дух толеранције, хуманизма и основних етичких принципа. * Разумијевање значаја правилне примјене фонетских, морфолошких и синтаксичких знања у језику. * Развијати усмену и писмену комуникативну компетенцију. | | | | | | | | | | |
| **Теме** | | | | | | | | | | |
| ● **Freizeit**  **● Alltag**  **● Feste**  **● Fachtema** | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | | **Вјештине** | | **Личне компетенције** |
| **Ученик је способан да:** | | | | | |
| **Freizeit** | | **Усмено и писмено изражавање**   * именује хобије и активности које упражњава у слободно вријеме, * опише своје хобије, интересовања и способности, * говори о својим навикама у слободно вријеме, * каже вријеме на сату, * договори са другима заједничке активности, * опише распоред властитих активности. | | | **СЛУШАЊЕ**   * разумије и исправно реагује на упуте и наредбе на њемачком језику у свакодневној комуникацији, * повезује визуелни и аудио садржај, * глобално и селективно разумије кратке текстове познате тематике или обавјештења.   **ГОВОР**   * учествује у симулацијама једноставних и свакодневних дијалошких ситуација, * учтиво поставља питања у оквиру познатих језичких структура и тематских садржаја и реагује на њих, * учтиво формулише молбе, * повезује елементе приче помоћу слика или дијелова текста, * именује и описује предмете, особе, радње, ситуације и свакодневне догађаје, * препричава неки лични доживљај, као што је омиљено путовање или прослава (нпр. кад и гдје је то било, како је било – лијепо, занимљиво, шта се јело и пило), * репродукује и самостално води тематске дијалоге, * изговара специфичне гласове њемачкога језика у ријечима, * приликом ступања у контакт води кратке разговоре употребљавајући при томе уобичајене фразе и изразе; * изрази допадање или недопадање, слагање или неслагање, љутњу, задовољство, одушевљење, захвалност, * искаже молбу или извињење, * замоли за савјет, помоћ, објашњење, * понуди помоћ и савјет.   **ЧИТАЊЕ**   * глобално, селективно и детаљно разумије краће текстове познате тематике, мејлове и огласе, * уочава и разликује различите врсте текстова, * самостално гласно чита, * правилно употребљава реченичне интонације.   **ПИСАЊЕ**   * испуњава образац личним подацима, * допуњује текст ријечима према визуелном или аудио материјалу или без материјала, * допуњује дијелове текста који недостају, * пише натукнице и биљешке на основу прочитаног текста, * пише краће саставе уз предложени модел структура (нпр. натукнице и питања), * пише саставе након обрађених садржаја, * пише честитке, разгледнице, имејл, поруке и сл., * креативно писање (нпр. писање новога краја приче, дијела приче који недостаје и сл.). | | * комуницира усмено и писано, * учествује у тимском раду и оспособљавава се за рјешавање проблема, * упозна културу народа чији језик се изучава, * разумије и поштује друге културе, * развија мотивацију за учење језика и задовољство у учењу, * развија самопоуздање и самопоштивање, * развија самосталност и креативност, * развија тимски дух, * самостално користи различите изворе за учење, * овладава различитим методама и стратегијама учења типичне за учење језика, као што је разумијевање смисла из контекста, * користи одговарајућу информациону технологију код учења језика, * критички мисли и закључује. | На почетку сваког часа наставник треба да има јасну представу о томе шта ученици треба да знају на крају часа, a шта нису знали прије почетка часа. На основу тога наставник треба да испланира час и осмисли активности које ће водити ка остварењу зацртаног циља.  У првом плану треба да стоје активности које развијаjу комуникативне компетенције код ученика.  **Рецептивне вјештине**  *Hören* и *Lesen* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на њемачком језику. Симулирати на часу што реалније свакодневне ситуације у којима ће ученици имати прилику да говоре њемачки језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију.  Створити опуштену атмосферу на часу, ослободити ученике страха од прављења грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као циљу (продукција властитог текста). Ученицима понудити довољно примјера како би научили форму различитих врста текстова (писмо – формално и неформално, имејл, смс-порука, позивница, формулар и сл.).  Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат.  Приликом објашњавања непознатих ријечи користити разне технике семантизације.  Превођење на матерњи језик треба да буде посљедња могућност. Нове ријечи треба употријебити гдје год је могуће комбинујући их са већ познатим ријечима, односно конструкцијама.  **Граматика**  Рад на граматици треба да буде саставни дио наставе њемачког језика, али никако да заузима централно мјесто у тој настави. Граматика не смије да буде сама себи циљ, она треба да буде средство ка циљу, правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе** треба да буду разноврсне, да се крећу од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних.  У настави користити картице (у боји), слике, цртеже, постере, креде или маркере у боји, паное на чијој изради могу учествовати и ученици. У наставу уводити и техничка средства (дигиталне медије), што стимулативно може дјеловати на рад ученика. За увјежбавање неких језичких структура треба користити и игре.  Што је више могуће примјењивати мјешовити (комбиновани) модел наставе или blended learning, гдје се комбинују класични видови образовања, тј. традиционалне методе које се користе у учионици са напредним образовним концептима, који подразумијевају примјену онлајн дигиталних медија.    У току наставе потребно је примјењивати разне облике рада као што су: рад у пару, групни рад, индивидуални рад, према потреби фронтална настава, пленум. | | |
| **Alltag** | | **Усмено и писмено изражавање**   * именује активности из своје свакодневице, * опише свакодневне активности у школи и код куће, * користи временске одреднице (нпр. прије доручка, послије школе, итд.), * опише како долази до школе (пјешке, аутобусом), * упита некога да му опише пут до школе, поште и сл., те и да одреагује на таква питања. | | |
| **Feste** | | **Усмено и писмено изражавање**   * наведе датум рођења, * честита одређене празнике, * позове пријатеље на прославе, * укратко опише празнике (кад се прослављају и како – нпр. на улици, у кругу породице и сл., шта се једе и пије), * разумије начин на који се празници славе у земљама њемачког говорног подручја, * спозна сличности и разлике у начину прослављања празника на њемачком говорном подручју и у својој земљи, * пише кратке позивнице пријатељима у којима их позива на прославу (нпр. рођендана) или реагује на позивнице пријатеља, који позивају на неку прославу. | | |
| **Fachtema** | | **Усмено и писмено изражавање**   * наброји занимања, нарочито унутар своје струке, * разликује мушке и женске ознаке за та занимања, * опише радно мјесто и радно вријеме, * опише радне просторије или наведе гдје се шта налази (нпр. лифт, канцеларија директора, простор гдје се једе итд.), * наброји активности које се односе на занимање, * наведе шта (не) воли да ради, * опише средства и прибор за рад, * разговара са клијентима, * заказује или отказује термине. | | |
| **Интеграција** | | | | | | | | | | |
| Интеграција са општеобразовним и стручним предметима који се изучавају у првом разреду. | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература; * Звучни и визуелни записи, интернет... | | | | | | | | | | |
| **Оцјењивање** | | | | | | | | | | |
| Оцјењивање се врши у  складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |