|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **СТРУКА (назив):** | | | **СВЕ СТРУКЕ** | | | | | | | |
| **ЗАНИМАЊЕ (назив):** | | | **СВА ЗАНИМАЊА** | | | | | | | |
| **ПРЕДМЕТ:** | | | **ЊЕМАЧКИ ЈЕЗИК - ПЕТА ГОДИНА УЧЕЊА** | | | | | | | |
| **ОПИС (предмета)** | | | ОПШТИ | | | | | | | |
| **Модул (наслов):** | | | **LEUTE** | | | | | | | |
| **Датум:** | | **август, 2020. године** | | **Шифра:** | |  | | | **Редни број: 01** |  |
| **Сврха** | | | | | | | | | | |
| Овај модул има за сврху дати ученицима практичне вјештине комуникације на страном језику на тему *Људи*:   * читање и слушање са разумијевањем - способност да се разумије главна идеја или информација из текста, * способност усменог и писменог изражавања мишљења и ставова на страном језику. | | | | | | | | | | |
| **Специјални захтјеви / Предуслови** | | | | | | | | | | |
| Познавање основних комуникацијских вјештина у њемачком језику из основне школе. | | | | | | | | | | |
| **Циљеви** | | | | | | | | | | |
| * Охрабрити ученике да употребљавају страни језик у сврху комуникације. * Развити склоност према учењу страног језика. * Охрабрити ученике за самосталан рад и учење током цијелог живота. * Обогаћивати личну културу упознавањем специфичности култура других народа. * Развијати интересовање за коришћење страног језика у струци. * Развијати позитивну радну етику и способности за тимски рад. * Развијати дух толеранције, хуманизма и основних етичких принципа. * Разумијевање значаја правилне примјене фонетских, морфолошких и синтаксичких знања у језику. | | | | | | | | | | |
| **Теме** | | | | | | | | | | |
| **● Jugendliche**  **● Sprachen**  **● Schulalltag**  **● Gesundheit** | | | | | | | | | | |
| **Тема** | **Исходи учења** | | | | | | | **Смјернице за наставнике** | | |
| **Знања** | | | | **Вјештине** | | **Личне компетенције** |
| **Ученик је способан да:** | | | | | | |
| **Jugendliche** | **Усмено и писмено изражавање**   * ословљава друге, * поздрави се, * представи се и информише о другим људима, * опише себе и друге, * направи комплимент, * усвоји вокабулар којим може описати личност, карактер, изглед, старост, поријекло, * користи (описне) придјеве у предикативној и атрибутивној употреби, * поставља питања, * одговара на питања. | | | | **СЛУШАЊЕ**   * исправно реагује на упуте и наредбе на њемачком језику, * повезује визуелни и аудио садржај, * глобално и селективно разумије текст познате тематике.   **ГОВОР**   * учествује у симулацијама дијалошких ситуација, * учествује у елементарним облицима расправе, * износи и аргументује своје ставове и мишљења, * повезује елементе приче помоћу слика или дијелова текста, * именује и описује предмете, особе, радње, ситуације и догађаје, * препричава ток неког догађаја, * поставља питања у оквиру познатих језичних структура и тематских садржаја те одговара на таква питања, * репродукује и самостално води тематске дијалоге, * изговара специфичне гласове њемачкога језика у ријечима, * приликом ступања у контакт води кратке разговоре употребљавајући при томе уобичајене фразе и изразе; * изрази допадање или недопадање, слагање или неслагање, љутњу, задовољство, одушевљење, захвалност, * замоли за савјет, помоћ, објашњење, * понуди помоћ и савјет.   **ЧИТАЊЕ**   * глобално, селективно и детаљно разумије текстове познате тематике, * уочава и разликује различите врстe текстова, самостално гласно чита, * правилно употребљава реченичне интонације.   **ПИСАЊЕ**   * испуњава образац личним подацима, * допуњује текст ријечима према визуелном или аудио материјалу или без материјала, * допуњује дијелове текста који недостају, * пише натукнице и биљешке на основу прочитаног текста, * пише краће саставе уз предложени модел структура (нпр. натукнице и питања), * пише саставе након обрађених садржаја, * пише честитке, разгледнице, имејл, поруке и сл., * креативно писање (нпр. писање новога краја приче, дијела приче који недостаје и сл.). | | * комуницира усмено и писано, * учествује у тимском раду и оспособљавава се за рјешавање проблема, * упозна културу народа чији језик се изучава, * разумије и поштује друге културе, * развија мотивацију за учење језика и задовољство у учењу, * развија самопоуздање и самопоштивање, * развија самосталност и креативност, * развија тимски дух, * самостално користи различите изворе за учење, * овладава различитим методама и стратегијама учења типичне за учење језика, као што је разумијевање смисла из контекста, * користи одговарајућу информациону технологију код учења језика, * критички мисли и закључује. | На почетку сваког часа наставник треба да има јасну представу о томе шта ученици треба да знају на крају часа, a шта нису знали прије почетка часа. На основу тога наставник треба да испланира час и осмисли активности које ће водити ка остварењу зацртаног циља.  У првом плану треба да стоје активности које развијаjу комуникативне компетенције код ученика.  **Рецептивне вјештине**  *Hören* и *Lesen* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/ слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на њемачком језику. Симулирати на часу што реалније свакодневне ситуације у којима ће ученици имати прилику да говоре њемачки језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију.  Створити опуштену атмосферу на часу, ослободити ученике страха од прављења грешака.  Вјештини писања треба дати значајно мјесто у оквиру наставе њемачког језика, али не само писању као средству (рад на граматици, вокабулару и правопису) него и писању као циљу (продукција властитог текста). Ученицима понудити довољно примјера како би научили форму различитих врста текстова (писмо – формално и неформално, имејл, смс-порука, позивница, формулар и сл.).  Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат.  Приликом објашњавања непознатих ријечи користити разне технике семантизације.  Превођење на матерњи језик треба да буде посљедња могућност. Нове ријечи треба употријебити гдје год је могуће комбинујући их са већ познатим ријечима, односно изразима.  **Граматика**  Рад на граматици треба да буде саставни дио наставе њемачког језика, али никако да заузима централно мјесто у тој настави. Граматика не смије да буде сама себи циљ, она треба да буде средство ка циљу, правилном изражавању на њемачком језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе** треба да буду разноврсне, да се крећу од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних.  У настави користити картице (у боји), слике, цртеже, постере, креде или маркере у боји, паное на чијој изради могу учествовати и ученици. У наставу уводити и техничка средства (дигиталне медије), што стимулативно може дјеловати на рад ученика. За увјежбавање неких језичких структура треба користити и игре.  Што је више могуће примјењивати мјешовити (комбиновани) модел наставе или blended learning, гдје се комбинују класични видови образовања, тј. традиционалне методе које се користе у учионици са напредним образовним концептима, који подразумијевају примјену онлајн дигиталних медија.  У току наставе потребно је примјењивати разне облике рада као што су: рад у пару, групни рад, индивидуални рад, пленум и фронтални рад према потреби. | | |
| **Sprachen** | **Усмено и писмено изражавање:**   * идентификује језике, * препозна интернационализме, * објасни како учи страни језик, шта му је код учења тешко, а шта није тешко, шта зна добро, а шта још треба да научи, * зна да каже да неку ријеч не разумије, * упита да се непозната ријеч у циљу разумијевања још једном објасни, * усвоји вокабулар у вези са језицима и учењем језика. | | | |
| **Schulalltag** | **Усмено и писмено изражавање:**   * наброји школске ствари, наставне предмете, просторије у школи, активности у школи, те врсте школа, * представи ситуацију у школи, * наброји врсте школа у земљама њемачког говорног подручја, те покуша да пронађе сличности, односно разлике у односу на школе у својој земљи, * прича о додатним активностима (спортским, еколошким, итд.) у школи и ангажману ученика, * разговара о начинима исхране у школи. | | | |
| **Gesundheit** | **Усмено и писмено изражавање**   * наведе дијелове тијела, * прича и пише о своме здравственом стању, * пита друге како се осјећају, * исприча како се осјећао кад је био болестан, * наведе начине на које се лијечио, * упита за савјет, * даје савјете о начинима одржавања доброг здравља, * пожели некоме добро здравље, * наведе домаћа средства која помажу у лијечењу (народна медицина), * упути љубазну молбу, те одреагује на исту. | | | |
| **Интеграција** | | | | | | | | | | |
| Интеграција са општеобразовним и стручним предметима који се изучавају у првом разреду. | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература * Звучни и визуелни записи , интернет... | | | | | | | | | | |
| **Оцјењивање** | | | | | | | | | | |
| Оцјењивање се врши у  складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |