|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Струка (назив):** | | | **СВЕ СТРУКЕ** | | | | | | | |
| **Занимање (назив):** | | | **СВА ЗАНИМАЊА** | | | | | | | |
| **Предмет (назив):** | | | **ИТАЛИЈАНСКИ ЈЕЗИК – ПРВА ГОДИНА УЧЕЊА (ПРВИ РАЗРЕД)** | | | | | | | |
| **Опис (предмета):** | | | Општеобразовни предмет | | | | | | | |
| **Модул (наслов):** | | | **FORMAZIONE SCOLASTICA** | | | | | | | |
| **Датум:** | **август, 2020. године** | | | **Шифра:** | |  | | | **Редни број: 01** |  |
| **Сврха** | | | | | | | | | | |
| Сврха модула је да се ученицима омогући развијање језичких вјештина (читање и слушање са разумијевањем, усмено и писмено изражавање) и радних навика, одговорности, самопоуздања, креативности, веће аутономије и техника самосталног учења. Учење страног језика доприноси развоју хармоничне личности ученика, ширењу сазнања и опште културе, те развоју моралних и естетских вријeдности. Доприноси такође развоју културе лијепог понашања, хуманих односа међу људима, културе дијалога, свијести о значају мултикултурализма и плурилингвизма. | | | | | | | | | | |
| **Специјални захтјеви / Предуслови** | | | | | | | | | | |
| / | | | | | | | | | | |
| **Циљеви** | | | | | | | | | | |
| * Подстицати ученике да комуницирају на италијанском језику; * Развијати склоност према учењу италијанског језика; * Подстицати ученике за самосталан рад и учење током цијелог живота; * Обогаћивати личну културу упознавањем културних специфичности других народа; * Развијати интересовање за кориштење италијанског језика у струци; * Развијати позитивну радну етику и способности за тимски рад; * Развијати дух толеранције, хуманизма и основних етичких принципа; * Правилно примјењивати фонетска, морфолошка и синтаксичка правила у језику; * Циљ наставе италијанског језика је да допринесе, прије свега, развоју комуникативних способности ученика на том језику, те укупном интелектуалном развоју ученика који се, кроз развој језичких способности и вјештина, упознаје са културом и начином живота народа чији језик изучава. | | | | | | | | | | |
| **Теме**   * **Identità** * **Vita quotidiana** * **Tempo libero** | | | | | | | | | | |
|  | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | | **Вјештине** | | **Личне компетенције** |
| **Ученик је способан да:** | | | | | |
| **Identità** | | * Изговара и запише гласове/слова италијанског алфабета; * словка и да препознаје и запише дифтонге, трифтонге и дупле сугласнике; * поздрави, представи некога и себе; * разговара о националности, пита за име и презиме и одговора на питања; * каже и пита колико има година; * броји и разумије бројеве од 1 до 30. | | | **Слушање и разумијевање:**   * глобално разумије слушани текст о познатим темама из свакодневног живота, једноставне дијалоге, једноставна упутства; * примјењује врло једноставне стратегије за слушање и читање.   **Читање и разумијевање**:   * чита наглас и правилно изговара ријечи; * разумије основно значење и основну информацију писаног текста; * уочи понеку посебну информацију у датом тексту.   **Говор:**   * искаже припадање, допадање или недопадање; * захвали се и извини; * даје потврдан или одричан одговор; * одреди вријеме (сат, дан и датум); * тражи и даје основне информације о себи и другима; * поставља једноставна питања; * искаже једноставне жеље и намјере; * опише садашње догађаје; * примјењује врло једноставне стратегије за причање; * користи најједноставнија језичка средства за исказивање информација о себи и својим непосредним   потребама.  **Писање:**   * примјењује правописна правила и користи знакове интерпункције; * пише честитке, једноставне форме неформалног писма, електронске поруке; * примјењује врло једноставне стратегије за писање. * разумије главне информације у најједноставнијим писаним и усменим исказима; * познаје основне граматичке и лексичке елементе | | - користи критичко промишљање и стратегије рјешавања проблема;  - сарађује са другим учеником/ученицима на реализацији задатака, али и да задатке реализује самостално;  - у раду користи предузетничке способности, креативност и иновативност;  - има развијену свијест о значају позитивне и конструктивне комуникације и активно доприноси његовању културе дијалога. | Како би се ученицима омогућило да што боље увјежбају и усвоје презентоване садржаје из општег и стручног италијанског језика и унаприједе личне комуникативне вјештине у италијанском језику, наставници ће:  -даље развијати и унапређивати све језичке вјештине у италијанском језику код ученика: читање и слушање са разумијевањем, писање и говор;  -користити савремене методе у настави (презентације, демонстрације, рад на тексту, разговор, интерактивне методе, итд);  -користити разне облике рада у настави (фронтални, групни, у пару, индивидуални);  -користити разне врсте и типове задатака (scrivere, riempire lo spazio, inserire, completare, sottolineare/cerchiarе, abbinare, correggere). Задате активности треба да буду разноврсне, од оних једноставнијих, у којима се репродукује језик, до сложенијих, у којима долази до продукције;  -користити разне врсте наставних средстава приликом реализације часова редовне наставе (аудио и видео CD/DVD, интернет, чланке, слике, табеле, постере, наставне листиће, итд);  -користити граматичке садржаје у реализацији наставног процеса само у циљу оспособљавања ученика да се коректно изражавају на италијанском језику. Циљ наставе није усвајање и провјера теоријских дефиниција и правила већ њихова правилна примјена у оквиру комуникације на италијанском језику. Граматика се обрађује индуктивно, што значи да се нове граматичке структуре не презентују изоловано него у оквиру познатог контекста.  -користити различите типове писаних задатака одговарајућих садржаја везаних за планиране теме у модулима;  -користити различите технике рада за увјежбавање и унапређивање усменог изражавања ученика као нпр: самостално излагање ученика, дијалози, разговори, дискусије, интервјуи, итд;  -задавати пројекте које ће ученици реализовати у пару или групи кориштењем доступног материјала (интернет, библиотека, стручни часописи, и сл) и презентовати на часовима италијанског језика. Сви кораци у изради пројекта (brainstorming, истраживање и прикупљање података, одабир фотографија или цртање слика/дијаграма, организација презентације и подјела послова међу члановима групе, израда постера или Power Point презентације, излагање) треба да буду јасно дефинисани и објашњени ученицима како би могли што успјешније одговорити постављеним задацима и циљевима пројекта;  -вршити континуирано праћење, вредновање и оцјењивање ученика путем усмених и писаних провјера постигнућа. | | |
| **Vita quotidiana** | | * опише особу и самог себе; * опише физички изглед и карактер; * представи себе и другога, опише лица и предмете; * поздрави и одговара на поздрав; * пита како се неко осјећа и одговара на питање; * пита за информације и да понуди одређену информацију; * користи терминологију у вези са телефонирањем; * разговара о новостима; * употријеби форму персирања; * користи називе градова и регија у Италији. | | |
| **Tempo libero** | | * разговара и пише о слободном времену и о викенду, те о активностима које се спроводе викендом; * позове некога, прихва и одбије позив; * тражи и да адресу; * опише стан или кућу; * разумије, броји и користи у реченици природне бројеве до 2000 и редне бројеве; * пита и кажe који је дан у седмици; * пита и кажe тачно вријеме; * наброји и употријеби у реченици називе за превозна средства (аутобус, трамвај, воз...). | | |
| **Интеграција** | | | | | | | | | | |
| Интеграција са општеобразовним и стручним предметима који се изучавају у првом разреду. | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература; * Звучни и визуелни записи, интернет... | | | | | | | | | | |
| **Оцјењивање**  Оцјењивање се врши у  складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |