|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **СТРУКА (назив):** | | | СВЕ СТРУКЕ | | | | | | | |
| **ЗАНИМАЊЕ (назив):** | | | СВА ЗАНИМАЊА | | | | | | | |
| **ПРЕДМЕТ:** | | | **ИТАЛИЈАНСКИ ЈЕЗИК** (седма година учења, трећи разред) | | | | | | | |
| **ОПИС (предмета)** | | | Општеобразовни предмет | | | | | | | |
| **Модул (наслов):** | | | **SITUAZIONI ODIERNE E PROFESSIONALI** | | | | | | | |
| **Датум: 2022.** |  | | | **Шифра:** | |  | | | **Редни број: 05** |  |
| **Сврха** | | | | | | | | | | |
| Сврха модула је да се ученицима омогући даље развијање језичких вјештина (читање и слушање са разумијевањем, усмено и писмено изражавање). Модул је фокусиран на свакодневне ситуације везане за путовања, пословни свијет те свијет учења и студирања. | | | | | | | | | | |
| **Специјални захтјеви / Предуслови** | | | | | | | | | | |
| Основне комуникацијске вјештине у италијанском језику. Предзнање италијанског језика из основне школе, усвојено знање из модула 1, 2, 3 и 4. | | | | | | | | | | |
| **Циљеви** | | | | | | | | | | |
| * Охрабрити ученике да употребљавају италијански језик у сврху комуникације; * Развити склоност према учењу италијанског језика; * Охрабрити ученике за самосталан рад и учење током цијелог живота; * Обогатити личну културу кроз упознавање културних специфичности других народа; * Развијати интересовање за коришћење италијанског језика у струци; * Развијати позитивну радну етику и способности за тимски рад; * Развијати дух толеранције, хуманизма и основних етичких принципа; * Разумијевање значаја правилне примјене фонетских, морфолошких и синтаксичких знања у језику. * Проширивање фонда ријечи везаних за урбану средину и живот у њој; * Проширивање фонда ријечи које имају додир за стручне ријећи и комерцијалне средине и свијета професионалност и посао, се описују карактер, особине и способности; * Познавање граматичких правила употребе глаголских облика за kомерцијалном сектору | | | | | | | | | | |
| **Теме** | | | | | | | | | | |
| **- In viaggio: in albergo, al bar e al ristorante**  **- Il mondo di oggi**  **- Il mondo scolastico** | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | | **Вјештине** | | **Личне компетенције** |
| **Ученик је способан да:** | | | | | |
| **In viaggio: in albergo, al bar e al ristorante** | | - користи терминологију која се односи на путовање аутомобилом, авионом, аутобусом и возом;  - изрази негодовање/слагање;  - користи терминологију која се односи на кориштење хотелских услуга;  - користи и познаје лексику везану за ресторан и кафић. | | | **СЛУШАЊЕ**  - исправно реагује на упуте и наредбе на италијанском језику;  - повезује визуелни и аудио садржај;  - глобално и селективно разумије текст познате тематике.  **ГОВОР**  - учествује у симулацијама дијалошких ситуација;  - учествује у елементарним облицима расправе;  - износи и аргументује своје ставове и мишљења;  - повезује елементе приче помоћу слика или дијелова текста;  - именује и описује предмете, особе, радње, ситуације и догађаје;  - препричава ток неког догађаја;  - поставља питања у оквиру познатих језичних структура и тематских садржаја, те одговара на таква питања;  - репродукује и самостално води тематске дијалоге;  - води кратке разговоре приликом ступања у контакт,  употребљавајући притом  уобичајене фразе и изразе;  - изрази допадање или недопадање, слагање или неслагање, љутњу, задовољство, одушевљење, захвалност;  - замоли за савјет, помоћ, објашњење;  - понуди помоћ и савјет.  **ЧИТАЊЕ**  - глобално, селективно и детаљно разумије текстове познате тематике;  - уочава и разликује различите врста текстова;  - самостално чита;  - правилно употребљава реченичне интонације.  **ПИСАЊЕ**  - испуњава образац личним подацима;  - допуњује текст ријечима према визуелном или аудио материјалу или без материјала;  - допуњује дијелове текста који недостају;  - пише биљешке на основу прочитаног текста;  - пише саставе до 120-160 ријечи;  - пише саставе након обрађених садржаја;  - пише честитке, разгледнице, имејл, поруке и сл. | | * комуницира усмено и писано; * учествује у тимском раду и оспособљава се за рјешавање проблема;   - упозна културу народа чији језик се изучава;  - разумије и поштује друге културе;  - развија мотивацију за учење језика и задовољство у учењу;  - развија самопоуздање и самопоштовање;  - развија самосталност и креативност;  - развија тимски дух;  - самостално користи различите изворе за учење;  - овладава различитим методама и техникама типичним за учење језика, као што је разумијевање смисла из контекста, мапе ријечи, мнемоника, дедуктивно закључивање, различите технике памћења;  - користи одговарајуће информационе технологије за учења језика;  - критички мисли и закључује. | На почетку сваког часа наставник треба да има јасну представу о томе шта ученици треба да знају на крају час, те шта нису знали прије почетка часа. На основу тога, наставник треба да испланира час и осмислиа ктивности које ће водити ка остварењу зацртаног циља и реализацији исхода. У првом плану треба да стоје активности које развијаjу комуникативне компетенције код ученика.  **Рецептивне вјештине**  Слушање и читање имају заједнички циљ, а то је разумијевање текста или само одређених информација из тог текста, што подразумијева разне стилове читања, односно слушања (глобално и селективно). Не треба инсистирати на детаљном разумијевању сваког текста. Сходно томе, потребно је давати одговарајуће задатке који ће усмјерити ученике ка циљаном читању/слушању и развијању појединих стилова читања, односно слушања. Прије обраде новог текста активирати предзнање ученика. При том користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова и поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на италијанском језику. Симулирати на часу што реалније свакодневне ситуације у којима ће ученици имати прилику да говоре италијански језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију. Створити опуштену атмосферу на часу, ослободити ученике страха од прављења грешака. Вјештини писања треба дати значајно мјесто у оквиру наставе италијанског језика, али не само писању као средству (рад на граматици, вокабулару и правопису) него и писању као циљу (продукција властитог текста). Ученицима понудити довољно примјера како би научили форму различитих врста текстова (формално и неформално писмо, имејл, смс-порука, позивница, формулар и сл). Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат. Приликом објашњавања непознатих ријечи користити разне технике семантизације. Превођење на матерњи језик треба да буде посљедња могућност. Нове ријечи употријебити гдје год је могуће.  **Граматика**  Рад на граматици треба да буде саставни дио наставе италијанског језика, али никако да заузима централно мјесто у тој настави. Граматика не смије да буде сама себи циљ – она треба да буде средство ка циљу и правилном изражавању на италијанском језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе**  Вјежбе треба да буду разноврсне и да секрећу од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичких вјештина, како рецептивних, тако и продуктивних. У настави користити картице (у боји), слике, цртеже, постере, креде или маркере у боји и паное на чијој изради могу учествовати иученици. У наставу уводити и техничка средства, што стимулативно може дјеловати на рад ученика. За увјежбавање неких језичких структуратреба користити и игре. У току наставе потребно је примјењивати разне облике рада као што су: рад у пару, групни рад, индивидуални рад, фронтална настава и пленум. | | |
| **Il mondo di oggi** | | - прича о технологији и индуструји;  - прича о потрошачком друштву;  - прича о актуелним проблемима у свијету везаним за климатске промјене и екологију. | | |
| **Il mondo scolastico** | | - разговара о школском систему код нас и у Италији;  - разговара о програмима размјене;  - разговара о утицају технологије на наставни процес;  - изрази изненађење и чуђење;  - искаже своје планове везане за наставак школовања. | | |
| **Интеграција** | | | | | | | | | | |
| 1. Уџбеници – уџбеник који је у употреби.   Интернет, часописи, аудио и видео-записи који прате уџбенике, апликација за мобилне телефоне *Nuovo Progetto italiano*. | | | | | | | | | | |
| **Оцјењивање** | | | | | | | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |