|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **СТРУКА (назив):** | | | СВЕ СТРУКЕ | | | | | | | |
| **ЗАНИМАЊЕ (назив):** | | | СВА ЗАНИМАЊА | | | | | | | |
| **ПРЕДМЕТ:** | | | **ИТАЛИЈАНСКИ ЈЕЗИК** (пета година учења) | | | | | | | |
| **ОПИС (предмета)** | | | Општеобразовни предмет | | | | | | | |
| **Модул (наслов):** | | | FORMAZIONE SCOLASTICA | | | | | | | |
| **Датум:** | **август, 2020. године** | | | **Шифра:** | |  | | | **Редни број: 01** |  |
| **Сврха** | | | | | | | | | | |
| Овај модул има циљ да понуди ученицима практичне вјештине комуникације на италијанском језику на тему „образовање“:  - читање и слушање са разумијевањем - способност да се разумије главна идеја или информација из текста;  - способност усменог и писменог изражавања мишљења и ставова на италијанском језику. | | | | | | | | | | |
| **Специјални захтјеви / Предуслови** | | | | | | | | | | |
| Основне комуникацијске вјештине у италијанском језику. Предзнање италијанског језика из основне школе. | | | | | | | | | | |
| **Циљеви** | | | | | | | | | | |
| * Охрабрити ученике да употребљавају италијански језик у сврху комуникације; * Развити склоност према учењу италијанског језика; * Охрабрити ученике за самосталан рад и учење током цијелог живота; * Обогаћивати личну културу упознавањем културних специфичности других народа; * Развијати интересовање за коришћење италијанског језика у струци; * Развијати позитивну радну етику и способности за тимски рад; * Развијати дух толеранције, хуманизма и основних етичких принципа; * Разумијевање значаја правилне примјене фонетских, морфолошких и синтаксичких знања у језику. | | | | | | | | | | |
| **Теме** | | | | | | | | | | |
| **- A scuola**  **- Soldi e lavoro**  **- In viaggio per l‘Italia**  **- Un po‘ di storia** | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | | **Вјештине** | | **Личне компетенције** |
| **Ученик је способан да:** | | | | | |
| **А scuola** | | **Усмено и писмено изражавање:**  - ословљава друге;  - поздрави се;  - представи се и информише о другим људима;  - опише себе и друге;  - додијели комплимент;  - усвоји, вокабулар којим може описати личност, карактер, изглед, старост и поријекло;  -опише свој дан у школи;  - наброји школске ствари, наставне предмете, просторије у школи и активности у школи. | | | **Слушање и разумијевање:**  - исправно реагује на упуте и наредбе на италијанском језику;  - повезује визуелни и аудио садржај;  - глобално и селективно разумије текста познате тематике.  **Говор:**  - учествује у симулацијама дијалошких ситуација;  - учествује у елементарним облицима расправе;  - износи и аргументује своје ставове и мишљења;  - повезује елементе приче помоћу слика или дијелова текста;  - именује и описује предмете, особе, радње, ситуације и догађаје;  - препричава ток неког догађаја;  - поставља питања у оквиру познатих језичних структура и тематских садржаја те одговара на таква питања;  - репродукује и самостално води тематске дијалоге;  - приликом ступања у контакт  води кратке разговоре  употребљавајући при томе  уобичајене фразе и изразе;  - изрази допадање или недопадање, слагање или неслагање, љутњу, задовољство, одушевљење, захвалност;  - замоли за савјет, помоћ, објашњење;  - понуди помоћ и савјет.  **Читање:**  - глобално, селективно и детаљно разумије текстове познате тематике;  - уочава и разликује различите врста текстова;  - самостално чита;  - правилно употребљава реченичне интонације.  **Писање:**  - испуњава образац личним подацима;  - допуњује текст ријечима према визуелном или аудио материјалу или без материјала;  - допуњује дијелове текста који недостају.  - пише натукнице и биљешке на основи прочитанога текста;  - пише краће саставе уз предложени модел структура (нпр. натукнице и питања);  - пише саставе након обрађених садржаја;  - пише честитке, разгледнице, имејл, поруке и сл;  - креативно писање (нпр. писање новога краја приче, дијела приче који недостаје и сл.). | | * комуницира усмено и писано, * учествује у тимском раду и оспособљавава се за * рјешавање проблема,   - упозна културу народа чији језик се изучава,  - разумије и поштује друге културе,  - развија мотивацију за учење језика и задовољство у учењу,  - развија самопоуздање и самопоштивање,  - развија самосталност и креативност,  - развија тимски дух,  - самостално користи различите изворе за учење,  - овладава различитим методама и стратегијама учења типичне за учење језика, као што је разумијевање смисла из контекста,  - користи одговарајућу информациону технологију код учења језика,  - критички мисли и закључује. | На почетку сваког часа наставник треба да има јасну представу о томе шта ученици треба да знају на крају часа, a што нису знали прије почетка часа. На основу тога наставник треба да испланира час и осмисли активности које ће водити ка остварењу зацртаног циља. У првом плану треба да стоје активности које развијаjу комуникативне компетенције код ученика.  **Рецептивне вјештине**  *Слушање* и *Читање* имају заједнички циљ, а то је разумијевање неког текста или само одређених информација из тог текста, што подразумијева разне стилове читања, односно слушања (глобално и селективно). Не инсистирати на детаљном разумијевању сваког текста. Сходно томе давати и одговарајуће задатке који ће усмјерити ученике ка циљаном читању/слушању и развијању појединих стилова читања, односно слушања. Прије обраде новог текста активирати предзнање ученика. При томе користити различите методе: асоциограм (на основу кључне ријечи или слике), постављање хипотеза, кориштење слика, цртежа, графика, наслова, поднаслова из текста.  **Продуктивне вјештине**  Ученике је потребно перманентно оспособљавати да се усмено и писмено изражавају на италијанском језику. Симулирати на часу што реалније свакодневне ситуације у којима ће ученици имати прилику да говоре италијански језик. У ту сврху користити теме и садржаје из обрађиваних текстова, слике, цртеже, план града, плакате, постере, географске карте и сл. У први план ставити садржај, а не граматичку коректност исказа, уколико грешке не ометају комуникацију. Створити опуштену атмосферу на часу, ослободити ученике страха од прављења грешака. Вјештини писања треба дати значајно мјесто у оквиру наставе италијанског језика, али не само писању као средству (рад на граматици, вокабулару и правопису) него и писању каоциљу (продукција властитог текста). Ученицима понудити довољно примјера како би научили форму различитих врста текстова (писмо – формално и неформално, имејл, смс-порука, позивница, формулар и сл.). Циљ рада на вокабулару је непрестано проширивање већ постојећег и коректна примјена нових ријечи у контексту који је ученицима познат. Приликом објашњавања непознатих ријечи користити разне технике семантизације. Превођење на матерњи језик треба да буде посљедња могућност. Нове ријечи употребити гдје год је могуће.  **Граматика**  Рад на граматици треба да буде саставни дио наставе италијанског језика, али никако да заузима централно мјесто у тој настави. Граматика не смије да буде сама себи циљ, она треба да буде средство ка циљу, правилном изражавању на италијанском језику. Нове граматичке структуре не треба обрађивати изоловано него увијек у познатом контексту. Приликом обраде граматичког градива користити методе које ће ученике навести да из понуђених примјера сами изведу граматичко правило. Такође је неопходно увјежбавати граматичке структуре.  **Вјежбе**  Вјежбетреба да буду разноврсне, да се крећу од оних једноставнијих, у којима ће ученици само репродуковати језик, до оних комплекснијих, у којима ће сами произвести говор или текст. Препоручљиво је да се у вјежбама комбинује више језичкихвјештина, било рецептивних, било продуктивних. У настави користити картице (у боји), слике,  цртеже, постере, креде или маркере у боји, паное на чијој изради могу учествовати и  ученици. У наставу уводити и техничка средства, што стимулативно може дјеловати на рад ученика. За увјежбавање неких језичких структура треба користити и игре. У току наставе потребно је примјењивати разне облике рада као што су: рад у пару, групни рад, индивидуални рад, фронтална настава, пленум. | | |
| **Soldi e lavoro** | | **Усмено и писмено изражавање:**  - зна различите начине да формулише питање;  - зна да говори о основним банкарским операцијама;  -чита и пише имејл или писмо;  - зна да прочита и разумије огласе за посао;  - зна да именује и препозна термине везане за занимања и посао. | | |
| **In viaggio per l‘Italia** | | **Усмено и писмено изражавање:**  - описује град;  - говори о Италији, италијанским регијама, градовима, култури и спорту;  - прави поређења;  - препознаје географске појмове;  - пита и даје информације из области туризма; | | |
| **Un po‘ di storia** | | **Усмено и писмено изражавање:**  - говори о прошлости;  - зна да исприча кратку причу;  - пита друге о догађајима из прошлости;  - говори о неким историјским догађајима. | | |
| **Интеграција** | | | | | | | | | | |
| Интеграција са општеобразовним и стручним предметима који се изучавају у првом разреду. | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература; * Звучни и визуелни записи, интернет... | | | | | | | | | | |
| **Оцјењивање**  Оцјењивање се врши у  складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. | | | | | | | | | | |