|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **xСтрука (назив):** Све струке (четврти степен) | | | | | | | |  | | |
| **Занимање (назив):** Сва занимања (четврти степен) | | | | | | | |  | | |
| **Предмет (назив): СРПСКИ ЈЕЗИК** | | | | | | | |  | | |
| **Опис (предмета):** Општеобразовни предмет | | | | | | | |  | | |
| **Модул (наслов): КЊИЖЕВНОСТ ОД РОМАНТИЗМА ДО ПОЛОВИНЕ XX ВИЈЕКА** (60 часова)  (модул је обавезан за трећи разред) | | | | | | | |  | | |
| **Датум:** 2022. године | |  | **Шифра:** | |  | | **Редни број:** 07 | | |  |
| **Сврха** | | | | | | | | | | |
| Модул је обликован тако да омогући ученицима да стекну основне информације о књижевним епохама од романтизма до половине XX вијека; да развију критичко мишљење и способност интерпретације књижевних дјела. | | | | | | | | | | |
| **Специјални захтјеви / Предуслови** | | | | | | | | | | |
| Знања стечена у основној и средњој школи. | | | | | | | | | | |
| **Циљеви:** | | | | | | | | | | |
| * Разумијевање књижевних праваца од романтизма до прве половине XX вијека; * Проширивање знања о српској и свјетској књижевности; * Оспособљавање ученика за интерпретацију умјетничких текстова; * Развијање критичког става и мишљења; * Развијање свијести о личном и националном идентитету; * Формирање вриједносних ставова којима се чува национална и свјетска културна баштина. | | | | | | | | | | |
| **Теме** | | | | | | | | | | |
| 1. Књижевност романтизма и реализма 2. Модерна 3. Међуратна и ратна књижевност | | | | | | | | | | |
| **Тема** | **Исходи учења** | | | | | | | | **Смјернице за наставнике** | |
| **Знања** | | | **Вјештине** | | **Личне компетенције** | | |
| **Ученик је способан да:** | | | | | | | |
| 1. **Књижевност романтизма и реализма** | * Познаје основне податке о епохи романтизма (појам, карактеристике, значај и главни представници српског и европског романтизма); * Објасни појам бајронизам; * Објасни значај рада Вука С. Караџића; * Истакне значај Вука као биографа и критичара; * Уочи и објасни средства карактеризације лика и однос личне и колективне мотивације у дјелу; * Познаје основне податке о епохи реализма (појам, карактеристике, значај и главни представници српског и европског реализма); * Уочава улогу патријархалне заједнице и друштвено-политичких околности на формирање ликова у приповијеткама српских реалиста (Лазаревић, Домановић, Глишић, Матавуљ). | | | - Повезује знања стечена у претходним разредима са новим знањима;  - Интерпретира податке о епохи романтизма (историјски оквир, обиљежја, књижевне врсте, представници и дјела);  - Уочи карактеристике романтичарског јунака на тексту;  - Аргументује улогу Бајрона у епохи романтизма;  - Истражује улогу и значај В. С. Караџића у развоју српског језика и писма;  - Уочава значај сакупљања народних умотровина у борби за увођење народног језика у књижевност;  - Препозна романтичарска обиљежја умјетничких текстова;  - Анализира пјесме романтичарских пјесника уочавајући: теме, мотиве, расположења, звук, ритам и рефрен, пјесничке слике, пјеснички језик, поенту;  - Самостално говори о тексту разумијевајући књижевнотеоријске термине;  - Повезује податке о епохи реализма (историјски оквир, обиљежја, књижевне врсте, представници и дјела);  - Уочи карактеристике реалистичког јунака у умјетничким текстовима. | | * Посједује свијест о важности културних насљеђа; * Умије да упореди важност и значај ранијих књижевних епоха са епохом романтизма, уочава њихову жанровску и тематску разноликост; * Анализира дјела европског и српског романтизма; * Посједује знања о Вуку С. Караџићу као реформатору и лексикографу; * Посједује знања о важности епохе романтизма и њених представника у европској и српској књижевности; * Изражајно говори пјесме романтичарских пјесника; * Умије да упореди важност и значај ранијих књижевних епоха са епохом реализма, уочава њихову жанровску и тематску разноликост; * Анализира реалистичку приповијетку/роман: (тема, мотиви, амбијент, карактеризација ликова, композиција, улога наратора, идеја); * Умије да састави план и да напише краћу реалистичку причу из свог живота примјењујући стечено знање о структури приповијетке. * Умије да анализира пјесму модерне: (тема/мотиви, тумачи симболе у пјесми и друга стилска средства, објасни композицију пјесме, уочи врсту стиха, риму, ритам, објасни поенту); * Проналази елементе симболизма и импресионизма у пјесмама; * Умије да уочи одлике традициналистичког смјера у прозном дјелу у периоду модерне; * Проналази карактеристике модернистичке драме; * Уочава везу између форме и садржаја; * Уочава разлике у стилском изразу; * Пише рад наглашавајући значај хуманости и солидарности. | | | Наставник ће:   * Планирати рад према способностима ученика у одјељењу и условима у којима ради (простор, опрема, наставна средства); * Припремити уводно предавање о романтизму (историјски оквир, обиљежја, књижевне врсте, представници, дјела); * Објаснити појам бајронизам; * Припремити одломак из „Чајлда Харолда“; * Ученици раде у паровима, препознају обиљежја бајронизма на тексту („свјетски бол утамничене индивидуе“, култ неограничених индивидуалних и националних слобода и др.); * Ученици наводе карактеристике романтичарског јунака; * По истом принципу припремити и остале текстове романтичарских пјесника (Пушкин, Хајне); * Наставникова синтеза; * Објаснити значај Вука С. Караџића и припремити одговарајуће текстове; * Организовати групни рад и подијелити селективне задатке; * Омогућити презентацију радова и направити изложбу; * Припремити одломке из „Горског вијенца“ и задати питања за самосталан и групни рад; * Прочитати пјесме Бранка Радичевића, Ђуре Јакшића, Ј. Ј. Змаја, Лазе Костића предвиђене књижевним корпусом и задати питања за самосталан и групни рад; * Омогућити презентацију радова; * Омогућити изражајно рецитовање пјесама; * Пружити могућност драмског приказа „Santa Maria della Salute“; * Омогућити рад по групама и презентацију; * Наставникова синтеза; * Припремити уводно предавање о епохи реализма (историјски оквир, обиљежја, књижевне врсте, представници, дјела); * Ученици ће унапријед прочитати дјело; * Анализирати приповијетке/роман тако што ће подијелити задатке за самосталан и групни рад (особине реалистичке приповијетке, карактеризациjа ликова, улога патријархалне заједнице и друштвено-политичких околности у формирању ликова у умјетничком дјелу; * Наставникова синтеза; * Пружити ученицима могућност (групни рад) да карактеризацију ликова изразе бојама (топло/хладно) тако што ће на листу папира стављати оне боје које одговарају караткеру ликова; * Направити презентацију и изложбу оваквих радова. | |
| 1. **Модерна** | * Познаје основне податке о епохи модерне (појам, каратеристике, значај и главни представници српске и европске модерне); * Препознаје одлике импресионизма и симболизма у умјетничким дјелима. | | | - Повезује податке о епохи модерне (историјски оквир, књижевне струје, обиљежја, књижевне врсте, представници и дјела);  - Препознаје на прозном дјелу одлике традиционалистичког смјера у периоду модерне;  - Објашњава карактеристике модернистичке драме. | | Наставник ће:   * Припремити уводно излагање о епохи модерне; * Припремити питања за самосталан и групни рад приликом анализе пјесама; * Објаснити разлике у стилском изразу модернистичких пјесника на конкретним примјерима; * Примијенити „мождану олују“ (ученици објашњавају симболе) * Припремити питања за упоредну анализу (групни рад): „Драга у пјесмама Шантића, Дучића, Ракића“; * Наставникова синтеза; * Ученици ће унапријед прочитати дјело а наставник ће припремити задатке и организовати рад у паровима у којима ученици уочавају на тексту одлике модернистичког смјера: понирање у психологију ликова са елементима лиризма, потискивање фабуле и др.; * Омогућити презентацију; * Припремити уводно предавање о одликама импресионистичке драме (одуство наглашене радње, амбијент свакодневног трајања, јунаци су интелектуалци са умјетничким предиспозицијама, склоност хедонистичком стилу живота, психолошка карактеризација ликова); * Припремити питања за групни рад: поставити на зид три велика папира са именима три лика; * У групном раду ученици истражују карактере, записују их на истакнутом папиру и објашњавају их уз помоћ одабраних цитата; * Наставникова синтеза. | |
| 1. **Међуратна и ратна књижевност** | * Наведе податке о књижевним правцима између два свјетска рата (историјски оквир и европски утицај, карактеристике експресионизма, надреализма и покрета социјалне литературе, књижевне врсте, представници и дјела); * Објасни појам суматраизам; * Наведе обиљежја ратне књижевности (народна и умјетничка). | | | * Проналази карактеристике експресионизма и надреализма у конкретним умјетничким дјелима; * Анализира пјесме уочавајући везу између форме и садржаја; * Умије да карактерише ликове са социјалног и психолошког аспекта; * Анализира дјело са темом из ратне књижевности са аспекта страдања, хероизма и идеала, износећи критички став. | | Наставник ће:   * Припремити уводно предавање о књижевности између два свјетска рата; * Организовати рад у паровима, припремити задатке како би ученици уочили везу између форме пјесме и садржаја (грубој стварности супротставља се суматраистичка повезаност између ствари и бића, јавља се сан као замјена за јаву, умјесто хаоса нуди се етеричан свијет, слободан стих); * Нагласити да је циљ поезије да открива нове вриједности и указати да не постоје непромјенљиве вриједности; * Ученици ће унапријед прочитати приповијетку, а наставник ће организовати групни рад и примијенити аналитичко-синтетички поступак интерпретације главног лика; * Подстицати ученике да ставове о дјелу доказују чињеницама из конкретног умјетничког текста; * Организовати презентацију радова; * Подстицати ученике на размишљање о личном укључивању у хуманитарне активности; * Припремити уводно излагање о ратној књижевности; * Припремити релевантне текстове и организовати рад у паровима (један ученик уочава на тексту обиљежја народне, други умјетничке књижевности); * Ученици ће унапријед прочитати дјело; * У раду на тексту примијенити модел интерактивне наставе; * Усмјерити ученике да на одабраном тексту истраже мотиве: људска патња, хероизам, суровост, идеали; * Организовати презентацију радова; * Наставникова синтеза. | |
| **Интеграција** | | | | | | | | | | |
| * Демократија и људска права * Историја | | | | | | | | | | |
| **Литература:** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература. | | | | | | | | | | |
| **Извори:** | | | | | | | | | | |
| * Џ. Г. Бајрон: Путовање Чајлда Харолда (одломак) * Х. Хајне: Лорелај * Вук С. Караџић, реформатор језика и писма, сакупљач народних умотворина * П. П. Његош: Горски вијенац (одломци) * Ђура Јакшић: Вече, Поноћ * Бранко Радичевић: Кад млидијах умрети, Ђачки растанак (одломци) * Лаза Костић: Међу јавом и мед сном, Santa Maria della Salute * Ј. Ј. Змај: Ђулићи и Ђулици увеоци * Н. В. Гогољ: Шињел * Милован Глишић: Глава шећера * Лаза Лазаревић: На бунару * Симо Матавуљ: Поварета, Пилипенда * Радоје Домановић: Данга, Вођа * Војислав Илић: Вече, Сиво суморно небо * Шарл Бодлер: Албатрос * Алекса Шантић: Не вјеруј, Вече на шкољу, Претпразничко вече * Јован Дучић: Песма жени, Залазак сунца * Милан Ракић: Искрена песма, Долап * Владислав Петковић Дис: Можда спава * Милутин Бојић: Плава гробница * Борисав Станковић: У ноћи * Петар Кочић: Мрачајски прото * Милош Црњански: Суматра, Стражилово * Исак Самоковлија: Рафина авлија * Исидора Секулић: Госпа Нола * Бранко Ћопић: Гроб у житу * Скендер Куленовић: Стојанка мајка Кнежопољка * Иван Горан Ковачић: Јама (одломци)   **Лектира: (наставник бира пет од седам понуђених наслова)**   * А. С. Пушкин: Евгеније Оњегин * Оноре де Балзак: Евгенија Гранде или Чича Горио * Л. Н. Толстој: Ана Карењина * Борисав Станковић: Нечиста крв * А. П. Чехов: Ујка Вања * Милош Црњански: Сеобе I * Иво Андрић: На Дрини ћуприја | | | | | | | | | | |
|  | | | | | | | | | | |
| **Оцјењивање** | | | | | | | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. Предвиђена писмена провјера из овог модула (ТЕСТ). (Напомена: Наставници планирају лектире у току оба полугодишта, не у оквиру модула.) | | | | | | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Струка (назив):** Све струке (четврти степен) | | | | | | | |  | | |
| **Занимање (назив):** Сва занимања (четврти степен) | | | | | | | |  | | |
| **Предмет (назив): СРПСКИ ЈЕЗИК** (30 часа) | | | | | | | |  | | |
| **Опис (предмета):** Општеобразовни предмет | | | | | | | |  | | |
| **Модул (наслов): ЈЕЗИК**  (модул је обавезан за трећи разред четворогодишњих занимања) | | | | | | | |  | | |
| **Датум:** 2022. године | |  | **Шифра:** | |  | | **Редни број:** 08 | | |  |
| **Сврха** | | | | | | | | | | |
| Модул обухвата област грађења ријечи и основе лексикологије. Омогућава да ученици схвате обрасце грађења ријечи као схеме у којима се виде граматичке основе и граматички наставци и разумију да је та способност неопходна за усавршавање свога и учење других језика. У области лексикологије упознаће се о ријечи као јединици именовања, саставу лексике и сфери употребе. | | | | | | | | | | |
| **Специјални захтјеви / Предуслови** | | | | | | | | | | |
| Знања стечена у основној школи. | | | | | | | | | | |
| **Циљеви:** | | | | | | | | | | |
| * Познавање образаца грађења ријечи; * Разумијевање да се језик обогаћује грађењем нових ријечи; * Разумијевање да на састав лексике утичу културни и цивилизацијски контакти, географско сусједство и историјски аспект; * Развијање језичке културе. | | | | | | | | | | |
| **Теме** | | | | | | | | | | |
| * 1. Грађење ријечи   2. Лексикологија | | | | | | | | | | |
| **Тема** | **Исходи учења** | | | | | | | | **Смјернице за наставнике** | |
| **Знања** | | | **Вјештине** | | **Личне компетенције** | | |
| **Ученик је способан да:** | | | | | | | |
| 1. **Грађење ријечи** | * Објасни појам творба (грађење) ријечи; * Разликује начине грађења ријечи; * Препознаје комбиновано грађење ријечи; * Препознају аугментативе и деминутиве; * Препозна деривацијске и граматичке морфеме; | | | * Разликује просте, изведене и сложене ријечи; * Уочава разлику између коријена ријечи и творбене основе ријечи; * Разликује творбену од граматичке основе; * Разликује лексичку морфему (деривацијску) од граматичке (релацијске) морфеме; * Објашњава начин грађења ријечи: деривација (извођење); * Разликује мотивну ријеч од мотивисане ријечи; * Објашњава начин грађења ријечи: слагање (композиција); * Објашњава деривацијске и граматичке морфеме; * На примјерима представља извођење ријечи кад је мотивна ријеч именица, глагол, придјев; * Објашњава комбиновано грађење ријечи; * Објашњава грађење именичких сложеница; * Објашњава грађење скраћеница вишечланих назива; * Објашњава грађење именичких и придјевских полусложеница; * Одређује граматичка значења именица; * Правилно чита акцентоване именичке сложенице; * Разврстава именичке сложенице према начину грађења; * Класификује именичке и придјевске полусложенице. | | * У раду на тексту издваја просте, изведене и сложене ријечи; * Умије да препозна коријен ријечи и творбену основу ријечи; * Изврши издвајање значењског типа именице, придјева, глагола, по семантичком значењу суфикса; * Закључујe да коријен има опште лексичко значење скупа ријечи; * Препознајe коријенску од суфиксалних морфема; * Раздваја на примјерима деривацијске и граматичке морфеме; * Умијe да утврди од које врсте ријечи потиче мотивисана ријеч; * Издваја ријечи по семантичком значењу суфикса; * На конкретном тексту умије да разврстава ријечи срастањем посебних ријечи (или њихових основа) и срастањем посебних ријечи помоћу спојног вокала (о или е); * Разликује комбиновану творбу ријечи на конкретним примјерима. * На примјерима проналази пунозначне и помоћне ријечи; * Наводи синониме, антониме, хомониме, парониме; * Разврстава ријечи по употреби и старини; * Проналази поријекло назива мјеста из којег потиче; * Раздваја пунозначне и помоћне ријечи; * Разврстава ријечи по употреби и према простирању; * Тумачи архаичне ријечи самостално или уз помоћ наставника; * Користи терминолошки рјечник; * Умије да стране термине замијени домаћим ријечима. | | | Наставник ће:   * Поновити са ученицима врсте морфема; * Дефинисати творбу ријечи; * Објаснити на примјерима појмове слободна и везана морфема (нпр.: пут-ић); * Организовати групни рад и припремити задатке; * Ученици одређују лексичко значење ријечи условљено везаном морфемом; * Омогућити презентацију радова; * Припремити центре учења (III постера); * Први постер: објаснити на примјерима по чему се разликују просте, изведене и сложене ријечи; * Задане ријечи ученици групишу према морфолошком саставу; * Други постер: морфемском анализом скупа ријечи заједничког значења утврђује се корјенска морфема; * Ученици разврставају коријенску од суфиксалних морфема; * Трећи постер: навести примјере деривацијских (лексичких) морфема и граматичких (релацијских) морфема и објаснити њихову службу; * Формулисати задатак (нпр.: пре-пис-ива-ти); * Ученици раздвајају деривацијске и граматичке морфеме и објашњавају их; * Направити вјежбу за групни рад: од простих ријечи градити изведене и сложене; * Објаснити начин грађења ријечи извођењем (деривација); * Припремити задатке за рад у групи да на примјерима изведених ријечи објашњавају деривацијски начин грађења ријечи; * Објаснити важније моделе за извођење именица, придјева, глагола; * Именице са значењем лица, глаголске именице, апстрактне именице; * На примјерима објаснити аугментативе и деминутиве; * Присвојни придјеви; * Извођење глагола од мотивне именице и суфикса: -а, -ова, -ира, -иса, -и; * Припремити задатак и организовати рад у паровима да ученици групишу ријечи по семантичком значењу суфикса; * Подстакнути их да пишу и друге примјере и вјежбати правилно писање ријечи; * Објаснити грађење ријечи слагањем (композиција); * Организовати рад у групи да ученици разврставју ријечи према типу:   - срастањем посебних ријечи (или њихових основа);  - срастањем посебних ријечи помоћу спојног вокала (о или е);   * Објаснити комбиновано грађење ријечи на примјерима; * Припремити задатке и организовати групни рад да ученици проналазе примјере и објашњавају овај начи грађења ријечи; * Објаснити како се граде именичке сложенице; * Припремити задатке за рад у паровима гдје ученици разврставају именичке сложенице према начину грађења; * Објаснити на примјерима како се граде скраћенице вишечланих назива; * Припремити задатке за рад у паровима за два начина грађења: акронима и формантних скраћеница; * Вјежбати када се читају нескраћено, а када су претворене у ријечи; * Објаснити како настају именичке и придјевске полусложенице; * Вјежбати писање полусложеница. | |
| 1. **Лексикологија** | * Дефинише појам лексикологија; * Објасни гране лексикологије: етимологија, ономастика, терминологија и фразеологија; * Познаје синониме, антониме, полисемију, хомониме и парониме; * Разликује ријечи које припадају стандардном и нестандардном језику; * Препозна префиксе и суфиксе из класичних језика; * Наведе фразеологизме. | | | * Идентификује особине лексеме; * Разликује пунозначне и помоћне ријечи; * Објашава појмове: синоними, антоними, полисемија, хомоними (хомографи и хомоморфи), пароними; * Уочи метафорично и метонимијско значење; * Разликује ријечи по употреби (опште и посебне) и старини (архаизме и неологизме); * Разликује ријечи по простирању (припадању):   - стандардни језик (ријечи српског језика, интернационализми и црквенословенске ријечи);  - нестандардни језик (дијалектизми, регионализми, жаргонизми и вулгаризми);   * Идентификује ријечи по стилогеној функцији (историзми); * Објашњава ријечи по поријеклу и појам преведенице – калкови; * Разликује појам термин и терминолошки рјечник; * Објашњава појам фразеологизам (идиом) и његову структуру. | | Наставник ће:   * Организовати посјету школској или градској библиотеци и показати рјечнике; * Припремити фотокопиране странице рјечника и подијелити ученике у групе са задатком да издвајају стручну терминологију, траже објашњења властитих имена, имена народа, мјеста и сл.; * Објасни појам лексема; * Припремити задатке за рад у паровима гдје ученици објашњавају особине ријечи (графемско обличје, акценат, лексичко значење и синтаксичку функцију); * Објаснити појмове: синоними, антоними, полисемија, хомономи (хомографи и хомоморфи), пароними; * Припремити селективне задатке и подстицати да се примјери наводе самостално; * Припремити примјере метафоричког значења у разговорном језику и књижевном тексту; * Примјере метонимијског значења повезати са синегдохом; * Припремити задатке за индивидуални рад; * Објаснити подјелу ријечи по употреби и према простирању; * Припремити задатке гдје ученици разврставају ријечи; * Организовати индивидуалне задатке да ученик текст у књижевној форми напише у жаргону или обрнуто; * Припремити текст гдје ученици издвајају историзме, траже тумачења ријечи у рјечнику, објашњавају њихову стилску вриједност; * Објасни ријечи по поријеклу које су адаптиране у лексички фонд српског језика (турцизми, грцизми, мађаризми, германизми, романизми, англицизми); * Објасни појам калк – ријечи које чувају структуру изворног израза; * Објаснити значења групе префикса и суфикса из грчког и латинског језика; * Објаснити појмове терминолошки рјечник и термини; * Објаснити појам фразеологизам и помодни изрази; * Припремити неколико термина и фразеологизама. | |
| **Интеграција** | | | | | | | | | | |
| * Страни језици | | | | | | | | | | |
| **Литература и извори:** | | | | | | | | | | |
| * Уџбеник одобрен од стране Министарства просвјете и културе Републике Српске; * Ж. Станојчић, Љ. Поповић: Граматика српскога језика за гимназије и средње школе; * Рјечници; * М. Телебак: Шта се крије иза етимологије; * Друга стручна и теоријска литература. | | | | | | | | | | |
| **Оцјењивање** | | | | | | | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. Предвиђена је писмена провјера знања из овог модула (ТЕСТ). | | | | | | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Струка (назив):** Све струке (четврти степен) | | | | | | |  | | | |
| **Занимање (назив):** Сва занимања (четврти степен) | | | | | | |  | | | |
| **Предмет (назив): СРПСКИ ЈЕЗИК** | | | | | | |  | | | |
| **Опис (предмета):** Општеобразовни предмет | | | | | | |  | | | |
| **Модул (наслов): КУЛТУРА ИЗРАЖАВАЊА** (15 часова) | | | | | | |  | | | |
| **Датум:**  2022. године | |  | **Шифра:** | |  | | | **Редни број:** 09 | |  |
| **Сврха** | | | | | | | | | | |
| Модул је развијен тако да ученици упознају, разликују и примјењују функционалне стилове у српском језику.  Сврха модула је да ученици понове раније стечена знања из области правописа (употреба великог слова, писање бројева и одричних облика глагола). | | | | | | | | | | |
| **Специјални захтјеви / Предуслови** | | | | | | | | | | |
| Знања стечена у основној и средњој школи. | | | | | | | | | | |
| **Циљеви:** | | | | | | | | | | |
| * Упознавање са врстама функционалних стилова; * Препознавање функционалних стилова на примјерима; * Примјењивање стеченог знања на задацима; * Понављање знања из правописа. | | | | | | | | | | |
| **Теме** | | | | | | | | | | |
| * 1. Функционални стилови (разговорни, књижевноумјетнички, научни, новинарски (публицистички), административни)   2. Правопис (употреба великог слова, писање бројева и одричних облика глагола) | | | | | | | | | | |
| **Тема** | **Исходи учења** | | | | | | | | **Смјернице за наставнике** | |
| **Знања** | | | **Вјештине** | | **Личне компетенције** | | |
| **Ученик је способан да:** | | | | | | | |
| 1. **Функционални стилови** | * Познаје функционалне стилове; * Схвати улогу функционалних стилова у српском језику; * Познаје одлике разговорног стила; * Уочи карактеристике књижевноумјетничког стила на примјерима; * Схвата да вијест увијек треба да буде истинита, јасна, актуелна, прецизна; * Препознаје одлике научног стила; * Препознаје одлике администативног стила; | | | * Препознаје функционалне стилове у конкретним примјерима; * Закључује када користи који стил у комуникацији; * Објашњава одлике разговорног стила;   Опише значај књижевноумјетничког стила у српском језику;   * Објашњава одлике вијести и питања на која вијест мора да одговори (ко, шта, гдје, како, кад); * Разумије да вијест треба да буде истинита, јасна, актуелна, прецизна; * Разумије ко користи научни стил и гдје се проналази (научне књиге, уџбеници, чланци); * Уочава административни стил у званичним документима и правним текстовима (закон, устав, молбе, жалбе, пријаве, захтијеви). | | * Примјењује стечена знања о употреби функционалних стилова у пракси. * Правилно примјењује велико слово, бројеве и негацију глагола у пракси. | | | Наставник ће:   * На почетку обраде објаснити ученицима важност функционалних стилова у комуникацији; * Објаснити карактеристике функционалних стилова; * Пустити аудио запис разговорног стила између два ученика; * Ученици треба да утврде које су то карактеристике разговорног стила (ријеч је жива и непосредна, користи се у свакодневном говору, условљен је узрастом саговорника, узрастом, темом, реченице су кратке, често и недовршене, чести жаргонски изрази). * Прочитати једну строфу пјесме; * Објаснити карактеристике књижевноумјетничког стила (користи се у поезији или прозним текстовима, писац исказује лични став, доживљај свијета око себе (субјетивност), језик сликовит и богат стилским фигурама, необичан избор ријечи, редосљед ријечи). * Прочитати једну вијест написану у новинама; * Објаснтити карактеристике новинарског (публицистичког) стила (ко пише, шта пише, облици изражавања (вијест, извјештај, репортажа, интервју); * Објаснити одлике овог стила (намијењен широј јавности с циљем информисања; језик изражајан, динамичан, упечатљив, реченица јасна и прецизна); * Задатак за ученике да напишу једну вијест везану за актуелности у школи; * Прочитати један одломак из граматике или неког другог научног текста; * На основу прочитаног ученици треба да закључе о каквом стилу писања је ријеч; * Објаснити одлике научног стила (објективност, прецизност, употреба стручних термина, навођење документованих чињеница, ко га користи и гдје га налазимо); * Припремити анкетни лист или неки други примјер текста у коме се препознаје административни стил писања; * Навести одлике административног стила (јасан, прецизан, објективан; устаљени изрази); * Објаснити гдје се примјењује (у званичним документима и правним текстовима (закон, устав, молбе, жалбе, пријаве, захтјеви); * Задатак за ученике: да одреде врсту функционалног стила (подијелити ученицима текстове у којима се налазе све врсте функционалних стилова).   (Напомена за наставнике: вјежбе писања различитих текстова административног стила ученици ће радити у четвртом разреду у оквиру пословне комуникације.) | |
| 1. **Правопис** | * Познаје правописна правила писања великог слова, бројева и одричних облика глагола. | | | * Правилно употребљава велико слово; * Правилно пише бројеве и изведенице од њих; * Правилно употребљава именичке и придјевске изведенице у комбинацији са бројкама; * Правилно употребљава црте и цртице приликом писања бројева; * Правилно примјењује ријечце *не* са глаголима, трпним придјевима и другим попридјевљеним глаголским облицима, у творби глаголских именица и изведених прилога; * Користи цртицу приликом удвајања глаголских облика. | | Наставник ће:   * Поновити са ученицима претходно стечена знања из области примјене великог слова с посебним акцентом на прву ријеч у реченици, огласу, писмима, обрасцу, натписима, обавјештењима, потписима; * Поновити са ученицима петходно стечена знања из области правилне правописне употребе бројева и изведеница од њих; * Поновити са ученицима писање ријечце не са глаголима, у облицима трпног придјева и других попридјевљених глаголских облика и у творби глаголских именица и изведених прилога, употреба цртице приликом удвајања глаголских облика (блиских или супротстављених значења); * На крају понављања урадити краћу писмену провјеру знања из све три поновљене области правописа. | |
| **Интеграција** | | | | | | | | | | |
| * Медијска комуникација. Информатика. | | | | | | | | | | |
| **Литература и извори:** | | | | | | | | | | |
| * Уџбеник одобрен од стране Министарства просвјете и културе Републике Српске; * Правопис српскога језика, Матица српска, ново издање; * Књижевноумјетнички текстови, примјери текстова научног, публицистичког и административног стила; * Друга стручна и теоријска литература. | | | | | | | | | | |
| **Оцјењивање** | | | | | | | | | | |
| Оцјењивање се врши у складу са Законом о средњем образовању и васпитању и Правилником о оцјењивању ученика у настави и полагању испита у средњој школи. О техникама и критеријима оцјењивања ученике треба упознати на почетку изучавања модула. Ученици пишу четири писмена задатка у току школске године (два писмена задатака у првом, два у другом полугодишту). | | | | | | | | | | |